open-index/open-wikipedia-markdown huggingface dataset:
14. корпус во Кремљ

**14. административен корпус** е објект кој се наоѓа меѓу Фроловската кула и Кремљскиот сенат. Зградата била изградена во периодот од 1932-1934 година, на темелите од Чудовиот манастир и Манастирот на вознесението. Гклавен архитект на објектот бил Иван Рерберг. 

Во почетокот, во оваа зграда било сместено воено училиште на Црвената армија, а во 1935 година истото било пшрефрлено во Лефортово. Во 1938 година, во зградата се преместил секретаријатот на Президиумот на Врховниот Совет на СССР. Денеска, градбата претставува управна зграда.

## Наводи

Категорија:Московски кремљ
Грбови на Македонија

**Грбовите на Македонија** се едни од симболите на македонскиот народ и македонската држава. Низ историјата постоеле различни видови и дизајни, но сепак голем дел од македонските грбови како главен мотив го имаат македонскиот златен лав. Македонските земски грбови можат да се пронајдат во голем број средновековни грбовници кои датираат од околу XV век па сè до денес. Како одлика за македонската херладика е користењето на мала круна на главата на лавот, голема круна над штитот, користење на германски штит и жолта боја за лавот и црвена за штитот. Како и да е, поради грешка на некои средновековни хералдичари, има мали отстапки при дизајнот на македонскиот грб, кои сепак не влијаат на симболиката на истите.

## Забуна со црвениот лав на златно поле
Во своето дело за грбовите на Македонија, Матковски погрешно смета дека Витезовиќ го помешал македонскиот грб со бугарскиот и затоа тврди дека сите подоцнежни грбословци од него ја препишале истата грешка. Меѓутоа, подоцна стручњаците утврдиле дека ова е грешка на Матковски и дека црвениот лав на жолто поле е исправен стар грб на земјата, кој дури подоцна добива обратна варијанта. Денешната хералдичка историографија заклучува дека обете варијанти се исправни и напоредно важечки симболи на земјата, со тоа што историски земено, лавот на Македонија бил традиционално црвен.

## Македонски грбови во употреба

## Историски македонски грбови
### Државни

### Земски и национални

:**Забелешка**: *Опишани и дадени се само грбовите за кои се располага со графички приказ, односно 23 земски македонски грба. Постојат и други македонски грбови за кои за жал немаме слики. Што се однесува за државните, денешни и историски, сите се наведени.*

## Наводи

## Поврзано

* Симболи на Македонија
* Грб на Македонија
* Грбови на општините во Македонија
* Македонски лав

## Надворешни врски

* Видео документарец за историските грбови на Македонија

Грбови на Македонија
Мирослав Грчев

thumb|150px|Предлог грб на Македонија дизајниран од Мирослав Грчев.
**Мирослав Грчев** (1955, Скопје) — македонски архитект, графички дизајнер и карикатурист. Грчев е познат по тоа што го дизајнирал државното знаме на Македонија од 1995 година, и најпознатиот македонски национален грб, кој воедно бил предлог грб на Македонија.

## Поврзано
*Знаме на Македонија
*Грб на Македонија

## Наводи

## Надворешни врски
* Мирослав Грчев, „Знаци и орнаменти“, Музеј на современа уметност, Скопје 

Категорија:Родени во 1955 година
Категорија:Македонски архитекти
Категорија:Македонски графичари
Категорија:Македонски автори на стрипови
Категорија:Југословенски архитекти
Категорија:Југословенски графичари
Категорија:Апсолвенти на универзитетот „Св. Кирил и Методиј“
Ричард Хенри Дана

**Ричард Хенри Дана** (1 август 1815-6 јануари 1882) бил американски писател и адвокат.

## Животопис
Тој е роден на 1 август 1882 во Кембриџ, Масачусетс, САД. Поради слабиот вид решил да го напушти колеџот Харвард, а потоа испловил како обичен морнар; по заздравувањето повторно се вратил и станал адвокат. Бил запомнет по своето автобиографско дело, *„Две години пред катарката“* (Two years before Mast) (1840) каде што зборува за маките на морнарите. *„Пријателот на морепловците“* (The Seaman's Friend) (1841) прераснала во авторитативен прирачник во врска со легалните права и обврски на морнарите. Исто така, тој бил автор на учебното издание на **Витоновите основи за меѓународното право** (1866) давајќи бесплатна правна помош за робовите-бегалци. Ја извршувал функцијата на државен адвокат за територијата на Масачусетс.

## Наводи

 

Категорија:Родени во 1815 година
Категорија:Родени на 1 август
Категорија:Починати во 1882 година
Категорија:Американски писатели
Категорија:Починати од грип
Отец Дамјан

**Отец Дамјан** (вистинско име **Жозеф де Вестер**) (3 јануари 1849 - 15 април 1889)  бил белгиски свештеник.

Роден е во Тремело, Белгија, а починал во Молока на Хаваи. По обуката во колеџот на грофот Брен, во 1858 година се приклучил кон Друштвото на светите срца на Исус и на Марија. Во 1863 година заминал во мисија на Хаваите во Сендвич, каде што во 1864 година го дал заветот за свештеник. Во 1873 година волонтирал во раководењето со колонијата на заболени од лепра сместена на островот Молока. Таму служел и како доктор и како свештено лице притоа трудејќи се да ги подобри тамошните услови за живеење, а истовремено се заложил и за изградбата на два дома за сираци. И самиот добивајќи лепра во 1884 година, одбил да го напушти своето работно место, а пет години подоцна починал.

## Наводи

Категорија:Римокатолички христијани од Белгија
Категорија:Римокатолички христијани од САД
Категорија:Римокатолички светци од Белгија
Категорија:Белгиски свештеници
Категорија:Починати од лепра
Категорија:Англикански светци
Категорија:Римокатолички мисионери
Категорија:Христијански светци од 19 век
Категорија:Погребани во Белгија
Категорија:Родени во 1840 година
Данегелд

**Данегелд** е данок што се собирал во англосаксонската Англија со цел да се исплатат данските освојувачи за време на владеењето на Етелред II (978-1016). Терминот останал во употреба и во времето кога биле собирани даноците од страна на англонорманските кралеви во преиодот 9 век и 14 век.

## Наводи

Категорија:Англосаксонска Англија
Категорија:Средновековна економија
Грејт Портланд Стрит (метро-станица)

**Грејт Портланд Стрит** (англ. *Great Portland Street*) е лондонска метро-станица близу Риџентс Парк. Се наоѓа помеѓу станиците  и  на линиите Хамерсмит и Сити, Кружна и Метрополска. Припаѓа на Зона 1.

Оваа станица била дел од првата подземна железница во светот - Метрополската железница, а сообраќајот се одвивал на потегот помеѓу „Бишопс Роуд“ (*Bishop's Road*), (денешна станица ) на линијата Хамерсмит и Сити и „Фарингдон Стрит“ (*Farringdon Street*), (близу денешната станица ). Отворена е на 10 јануари 1863 под името „Портланд Роуд“ (*Portland Road*), а денешното име го добила на 1 март 1917.

Локални знаменитости се Риџентс Парк и Поштенската кула. Мошне близу е станицата Риџентс Парк на линијата Бејкерлу.

Спроти станицата се наоѓа Меѓународниот студентски дом, а недалеку од ова е Харли Стрит, позната како улица на докторите и хирурзите.

Станицата се наоѓа на пешачко растојание од метро-станиците  и .

## Автобуски врски
До станицата одат следниве лондонски автобуски линии: 18, 27, 30, 88, 205, 453, C2, 113, 139, 189, како и ноќната линија N18.

## Галерија

Податотека:Great Portland Street stn look west.JPG|Перони кон запад
Податотека:Great Portland Street stn look east.JPG|Перони кон исток
Податотека:Great Portland Street stn roundel.JPG|Знак на станицата


## Наводи

Категорија:Станици на Кружната линија
Категорија:Станици на линијата Хамерсмит и Сити
Категорија:Станици на Метрополската линија
Метеорски дожд

[мини|десно|250п|Уметнички приказ на дождот од Леонид [1833 година]]
**Метеорски дожд** — небесен настан во кој зрачењето на голем број метеори се набљудува од една точка на небото. Овие метеори се предизвикани од струите на вселенските остатоци наречени *[[метеороид]]и*, кои влегуваат во Земјината атмосфера со екстремно големи брзини на паралелни траектории.

Повеќето метеори се помали од зрно песок, така што скоро сите од нив ќе се распаднат и никогаш нема да ја погодат површината на Земјата. Интензивни или невообичаени метеорски дождови се познати како *метеорски испади* или *метеорски бури* кои можат да содржат повеќе од 1000 метеори на час.

## Наводи

## Надворешни врски

* Basics of Meteor Observing , by *Sky and Telescope*
* Infography about Meteor Showers 
* North American Meteor Network
* Meteor Shower Photos and Info  (AOL Research & Learn)
* Meteor Showers , by *Sky and Telescope*
* Meteor showers Astronomy Cast episode #8, includes full transcript in PDF-format.
* Meteor Showers Online , by *Gary W. Kronk*
* Meteor Streams
* National Geographic News - Sky-Watcher Alert: Meteor Show Peaks This Week
* Six Not-So-Famous Summer Meteor Showers Joe Rao (SPACE.com)
* The American Meteor Society
* The International Meteor Organisation
** IMO 2008 Meteor Shower Calendar
* The Space Book by Eonitu

Категорија:Астрономски појави
Категорија:Астрономски тела
Атмосферски притисок

**Атмосферски притисок** е притисокот на Земјината атмосфера. Тој е притисокот кој го врши воздухот со неговата тежина, како сила врз единица површина на Земјата

Во повеќето околности атмосферскиот притисок е тесно приближен со хидростатичниот притисок предизвикан од тежината на воздухот над мерната точка. Бидејќи зголемувањето на елевацијата се зголемува, има помала атмосферска маса, така што атмосферскиот притисок се намалува со зголемување на височината. Притисок мерки сила по единица површина, со SI единици на Pascals (1 pascal = 1 Newton по квадратен метар , 1   N / m 2 ). Во просек, колона од воздух со површина од 1 квадратен сантиметар (cm 2 ), мерена од средното(просечно) ниво на море до врвот на атмосферата на Земјата, има маса од околу 1,03 килограми и врши сила или " тежина "од околу 10,1 нтуни или 2,37&nbsp;lb f , што резултира со притисок на ниво на море од околу 10,1 N / cm 2 или 101&nbsp;kN / m 2 (101 килопаскали, kPa). Колона со воздух со пресек од 1   во 2 (6.45&nbsp;cm 2 ) ќе има маса од околу 6,65&nbsp;кг и тежина од околу 65,4   N или 14,7&nbsp;lb f , што резултира со притисок од 10.1   N / cm 2 или 14,7&nbsp;lb f / in 2 .

#### '''Механизам'''

Атмосферскиот притисок е предизвикан од гравитациската привлечност на планетата врз атмосферските гасови над површината и е функција на масата на планетата, полупречникот на површината и количината на гас и неговата вертикална дистрибуција во атмосферата.  Изменет е со планетарната ротација и локалните ефекти како што се брзината на ветерот, варијациите на густината поради температурата и варијациите во составот.

#### '''Локални варијации'''
Атмосферскиот притисок варира на Земјата, и овие промени се важни во проучувањето на времето и климата . Види систем за притисок за ефектите на варијациите на притисокот на воздухот од времето.

Атмосферскиот притисок покажува дневен или полуциклус (двапати дневно) циклус предизвикан од глобалните атмосферски плимата . Овој ефект е најсилен во тропските зони, со амплитуда од неколку милибари и скоро нула во поларните области. Овие варијации имаат два надредени циклуси, кружен (24 ч) циклус и полуциркаден (12 ч) циклус.
(планета)|Земјата]].

Притисок
Категорија:Притисок
Портокалов пајачест морски полжав

**Портокаловиот пајачест морски полжав** (лат. *Lambis crocata*) е вид  морски полжав, мекотелец од фамилијата *[[Морски полжави|Strombidae]]* (Морски полжави).

## Наводи

Категорија:Морски полжави
Езеро Мањара (национален парк)

[мини|300п|[Зебра|Зебри во паркот]]
**Националниот парк „Езеро Мањара“** (Свахили: *Hifadhi ya Ziwa Manyara*, англиски: *Lake Manyara National Park*) е национален парк во регионот Аруша, Танзанија. Најголемиот дел од површината на паркот е теснец сместен помеѓу ѕидиштето на јазот Грегори на запад и езерото Мањара на исток. Паркот е познат по своите фламинга.

## Поврзано
* Мањара (езеро)

## Надворешни врски

* Национален парк „Езеро Мањара“  - Светски надзорен центар за заштита на природата 
* Карта на паркот 

Езеро Мањара
Категорија:Аруша (регион)
Список на знамиња на Доминиканската Република

Ова е **список на знамиња на [[Доминиканската Република]]**, кои се користат денес или низ историјата. За националното знаме, видете знаме на Доминиканската Република.

## Национални знамиња

## Воени знамиња

## Наводи

*Знамиња на Доминиканската Република

## Поврзано

* Доминиканска Република
* Знаме на Доминиканската Република

## Надворешни врски
*Знамиња на Доминиканската Република

Категорија:Национални симболи на Доминиканската Република
Забавен дворец (Москва)

**Забавниот дворец** (руски: *Потешный дворец*) е објект кој се наоѓа во Московскиот кремљ, помеѓу Управителната кула и Троицка кула.

Оваа зграда била изградена во 1652 година, а била во сопственост на Иљја Данилович Милославски , кој бил татко на Марија Милославскаја, сопруга на Алексеј I Руски. По неговата смрт во 1669, објектот преминал во сопственост на државата. Во следните години, тој се користел како театар, исклучиво за царските потреби. Од 1679, кога се населиле членовите на кралското семејство, палатата била проширена и делумно изградена. Во времето на Петар Велики, во зградата се наоѓала канцеларијата на московскиот началник. 
 
Палатата за последен пат била обновена во 2002-2004 година.

## Наводи

Категорија:Дворци во Москва
Категорија:Московски кремљ
Категорија:Архитектура од 17 век
Државна Кремљска палата

**Државната Кремљска палата** (руски: *Государственный Кремлёвский дворец*), до 1992 година позната и како **Кремљска конгресна палата**, е голема административна палата, која се наоѓа во Московскиот кремљ, во Русија.

Зградата била изградена по иницијатива на Никита Хрушчов, како модерна палата за состаноци на Комунистичката партија. Градежните работи започнале во 1959 година, а целосно градбата била завршена и официјално отворена на 22-иот конгрес на КПСС, односно на 17 октомври 1961 година. Во 1962 година, на архитектот на објектот, М.Посокин, му била доделена Ленинска награда за неговиот успех.

Речиси 17 метри од зградата се наоѓа под земјата. Главната сала, каде се одржуваат состаноците, може да собере 6.000 гости. Во тоа време, оваа сала се сметала за една од најсовремените во светот. Во текот на својата историја, објектот станал место каде се одржувале голем број на манифестации, особено партиските конгреси. Денеска, објектот се користи како концертна сала, балетна сала, театар и слично.

Палатата е обложена со бел мермер, а нејзините прозорци се затемнети. Од 2006 до 2009 година, Државната палата во Кремљ била реконструирана за последен пат.

## Наводи

Категорија:Дворци во Русија
Категорија:Официјални резиденции во Русија
Категорија:Архитектура од 20 век
Категорија:Московски кремљ
Теремска палата

**Теремската палата** (руски: *Теремной дворец*) е палата која се наоѓа во Московскиот кремљ, Русија. Оваа палата била користена како главна резиденција на рускитер императори во текот на 17 век. Неговото име е изведено од грчкиот збор τερεμνον (т.е. "живеалиште"). Во моментот, палатата не е достапна за јавноста.

Оваа градба била изградена во периодот од 1635-1636 година, по наредба на рускиот император Михаил Романов . Денеска, оваа палата служи како официјална резиденција на претседателот на Русија.

## Наводи

Категорија:Дворци во Москва
Категорија:Московски кремљ
Категорија:Архитектура од 17 век
Категорија:Царски резиденции во Русија
Палата на оружјето (Москва)

**Палатата на оружјето** (руски: *Оружейная палата*) — еден од најстарите музеи кои се наоѓаат во Московскиот кремљ, Русија. Објектот бил изграден во периодот од 1844-1851 година. За главен архитект бил избран Константин Тон. Денеска, палатата претставува составен дел од целиот комплекс на резиденции во Москва.

Сепак, самиот музеј бил основан уште во времето на Иван III Василевич, под името *Голема хазна*. Музејот се наоѓал помеѓу Архангелската катедрала и Благовештенската црква. Освен оружје, овде биле чувани и златни и сребрени скапоцености, разни подароци од диплоимати, трофеи и слично.

Во текот на 1737 година и големиот пожар кој го опфатил целиот Кремљ, палатата со дел од нејзините богатства изгореле. Новата палата била изградена во 1851 година, од архитектот Константин Тон.

Оваа палата е првиот општествен музеј во Русија. Тој бил откриен во 1806 година од страна на Александар I, но започнал со работа дури седум години подоцна. Денеска музејот располага со над 4.000 експонанти кои водат потекло од руското, европското и азиското искуство. Најстариот предмет кој се наоѓа во музејот е еден шлем, кој најверојатно припаѓал на Јарослав I (978— 1054), татко на Александар Невски.

## Наводи

Категорија:Згради и градби во Москва
Категорија:Музеи во Москва
Категорија:Национални музеи на Русија
Категорија:Московски кремљ
Категорија:Воени музеи во Русија
Златна царска палата

**Златната царска палата** (руски: *Золотая царицына палата*) е палата која се наоѓа во Московскиот кремљ, во Русија.

Според документите, оваа палата е посветена на сопругата на Фјодор I Руски, Ирина Годунова . Фасадата од градбата гледаат кон Катедралниот плоштад. Неговите прозорци се вдахновение од ренесансна архитектура. Палатата служела за прием на гости од страна на руската царица.

## Наводи

Категорија:Дворци во Москва
Категорија:Московски кремљ
Категорија:Архитектура од 15 век
Слепо црево

**Слепо црево** (лат. *coecum*) е црволик додаток или преостаната шуплива цевчеста формација прикачена на продолжетокот од дебелото црево. Слепото црево кај човекот, вообичаено од 8-10 см и помалку од 1,3 см, нема функција во системот за варење. Неговите мускулни ѕидови ги исфрлаат своите мукозни секрети или кои било цревни содржини што влегуваат во него. 

## Воспаление на слепото црево
Блокада на отворот може да спречи исфрлање и да предизвика воспаление на слепото црево; се собираат течности, бактериите се множат и слепото црево станува надуено и воспалено; ткивото во слепото црево почнува да изумира и органот може да пукне, предизвикувајќи воспаление на перитонеумот. Симптомите можат да започнат со умерена болка во горниот абдомен, околу папокот, или во целиот абдомен. Потоа може да се јави мачнина и повраќање. Болката може да се префрли во десниот долен абдомен. Вообичаено е присутна треска, но во првите фази ретко е висока. За да се направи разлика меѓу акутно воспалување на слепото црево од другите причини за стомачна болка потребен е внимателен преглед. Се лекува со отстранување на слепото црево (апендектомија).

## Наводи

Категорија:Органи
Категорија:Систем за варење
Градоначалник на Окленд

[мини|десно|200п|[Лен Браун - градоначалник на Окленд (2010-)]]
**Градоначалникот на Окленд** (англ. *Mayor of Auckland*) е директно-избран  Советот на Окленд, управниот орган на градот Окленд, Нов Зеланд.

Оваа функција е создадена на 9 октомври 2010 г. со создавањето на новиот Совет на Окленд, со кој се заменети седумте дотогашни совети на градот, како и Регионалниот совет на Окленд. Пред 2010 г. звањето „Градоначалник на Окленд“ му припаѓало на градоначалникот на тогашниот Град Окленд.
Моментален градоначалник е Лен Браун, претходен градоначалник на областа („град“) Манукау.

## Список на градоначалници

## Надворешни врски
*За улогата на градоначалникот на Окленд  


Категорија:Окленд
Кремљски арсенал

**Кремаљскиот арсенал** (руски: *Арсенал Московского Кремля*) претставува двокатна зграда која се наоѓа во северниот дел на Московскиот Кремљ, и во која е сместен Кремаљскиот полк. Овој објект се наоѓа помеѓу Троицката кула и Николаевата кула.

Изградбата на објектот започнала во 1702 година по наредба на Петар I, и траела до 1736 година, и главно била користена како воен магазин. Во времето на инвазијата на француските војски предводени од страна на Наполеон Бонапарт, зградата била во голема мера уништена. Во периодот од 1816 до 1828 година, зградата била повторно обновена, во неокласичен стил. Како главни архитекти биле избрани М. Чоглоков, Д. Иванов и Х. Конрад. 

Во тој период служела и како музеј кој бил посветен за победата на земјата против Наполеон. Во овој музеј се наоѓаат голем број на топови кои по потекло се од најразлични европски земји. Во 1960 година, руските топови од 16 век и 17 век биле прикачени на јужниот дел од зградата.

Висината на зградата е 30 метри.

## Наводи

Категорија:Музеи во Москва
А
Категорија:Архитектура од 18 век
Нем филм

мини|Валентино во Четирите коњаници на апокалипсата
**Нем филм** претставува филмска снимка која не содржи звучен запис. Јавното изведување на овие филмови е речиси секогаш проследено со музика. Немиот филм е настанат кон крајот на XIX век во Западна Европа и САД.

Технологијата на снимање и репродукција на звукот настанала пред настанокот на првиот нем филм, но сè до 1920 година не постоеле  погодни методи на синхронизација на визуелните и аудитивните записи на филмската трака.

Затоа, заедно со некои експериментални исклучоци, сите дотогаш снимени филмови биле неми. Овој период е познат како ера на немиот филм, која завршува во 1927 година, кога е направен и прикажан првиот комерцијално дистрибуиран звучен филм, Џез пејачот.

*
Фил

[мини|десно|300п|[Полнети пиперки.]]
**Фил** или **полнетица** — во кулинарството означува смеса од зеленчук, овошје или други прехранбени производи со кои се полнат различни деликатеси. Во македонскиот јазик постои и поимот **зајре** кој обично се користи за филот со кој се полнат различни кифли и слични производи на основа на тесто. Можат да бидат полнети многу видови на храни, како месо, зеленчук, јајца и овошје.

Понекогаш поимот „фил“ се користи да се означи шлагот кој се нанесува на тортите и колачите.

## Наводи

Категорија:Храна
RT

**RT**, претходно позната како **Russia Today**, e глобална повеќејазична телевизиона мрежа за вести со седиште во Русија. RT беше првата целосно дигитализирана руска телевизиска мрежа. Услугите и се наменети за странскиот пазар, слично на DW-TV, France 24 и NHK World, и се емитува преку сателити и кабелски оператори низ светот.

Новинарската мрежа, којашто чинеше околу 30 милиони долари во 2005 за да се создаде и 60 милиони долари за првата година на работа, почна да емитува на 10 декември 2005 година со речиси 100 англиски говорешти новинари известувајќи од целиот свет. RT емитува од седиштето во Москва и студиото во Вашингтон. Исто така има бироа во Мајами, Лос Ангелес, Лондон, Париз, Делхи и Тел Авив. RT е достапна во преку 100 земји на пет континенти преку кабелска, сателит и бесплатен онлајн стреаминг услуга од мрежното место на RT. Во дополнување на програмата на англиски, RT исто така ѓи работи RT Arabic, RT America, и Actualidad RT во Шпанија.

Категорија:Руски медиуми
Список на државни водачи во 4 и 3 милениум п.н.е.

Настани во 4 милениум п.н.е. — Настани во 3 милениум п.н.е. — Водачи на држави во 20 век п.н.е. — Водачи на држави по година
----
Ова е **список на државни водачи** од почетокот на пишаната историја во **IV милениум п.н.е.**, па сè до крајот на **III милениум п.н.е.**.

## Африка
***[[Стар Египет|Египет]]**
*# Нармер, фараон (~ 3150 п.н.е. – 3125 п.н.е.)
*# Каа, фараон (~ 2916 п.н.е. – 2890 п.н.е.)
*# Хотемсехемуи, фараон (~ 2890 п.н.е. – 2853 п.н.е.)
*# Санахт, фараон (~ 2686 п.н.е. – 2668 п.н.е.)
*# Џосер, фараон (2668 п.н.е. – 2649 п.н.е.)

## Наводи

Категорија:Списоци на државни водачи по години
Водачи на држави
Водачи на држави
Ругел

**Ругел** () — најсеверното и најнизинското населено место (општина) во Лихтенштајн. Селото броело 1.932 жители (2007 г.).

## Преглед

Се смета дека името „Ругел“ потекнува од латинскиот поим *roncale - ad roncalem* („расчистување земја“). Местото е најпознато по добро заштитените предели и старата црква Св. Фридолин.

Иако Лихтенштајн е претежно планинска земја, Ругел е распослан во рамница. Низ местото тече реката Рајна, а во близината се наоѓа државната тромеѓа помеѓу Лихтенштајн, Швајцарија и Австрија.

## Наводи

## Надворешни врски

*  

Категорија:Општини во Лихтенштајн
Општини во Лихтенштајн

мини|десно|250п|Административна поделба на Лихтенштајн
Кнежевството Лихтенштајн е поделено на **11 [[општина|општини]]** (герм. *Gemeinden*), од кои највеќето се состојат од по еден град или село. Пет од нив се во изборниот округ Унтерланд („горен крај“), а остатокот се во Оберланд („долен крај“).

## Општини

## Екслави и енклави

И покрај нивната мала површина, општините во Лихтенштајн имаат сложени облици. Покрај матичната територија, седум од нив имаат и ексклави:

* Балцерс: 2 ексклави
* Ешен: 2 ексклави
* Гамприн: 1 ексклава
* Планкен: 3 ексклави, 1 енклава
* Шан: 4 ексклави, 2 енклави
* Тризенберг: 1 ексклава (околу местото Малбун)
* Вадуц: 5 ексклави

## Надворешни врски
* Општини во Лихтенштајн, Statoids.com 


Категорија:Административна поделба на Лихтенштајн
Лихтенштајн
Лихтенштајн
Категорија:Првостепени административни единици на земјите
Категорија:Списоци на административни единици на земјите
Список на државни водачи во 20 век п.н.е.

Водачи од 4 и 3 милениум п.н.е. — Настани во 20 век п.н.е. — Водачи од 19 век п.н.е. — Список на водачи на држави по година
----

Ова е **Список на државни водачи во 20 век п.н.е.** (2000 п.н.е. - 1901 п.н.е.).

## Африка
***[[Стар Египет|Египет]]** — Аменемхат II, фараон (1929 п.н.е. – 1895 п.н.е.)

## Азија
***[[Асирија]]** — Еришум I, крал на Асирија (~ 1939 п.н.е. – c.1867 п.н.е.)

Категорија:Списоци на државни водачи по години
Водачи на држави
Список на премиери на Лихтенштајн

Ова е список на **шефови на влада** (герм. *Regierungschef*), т.е. премиери на Лихтенштајн.

## Поврзано
*Политика на Лихтенштајн
*Список на кнезови на Лихтенштајн

Категорија:Политикa на Лихтенштајн
Пентагон

**Пентагон** (англ. *Pentagon* = петаголник) — воена зграда која е изградена на бреговите на реката Потомак во Арлингтон, Вирџинија, САД, недалеку од Вашингтон. Таму е сместена централната американска воена администрација, снабдена со најмодерни уреди неопходни за воените потреби. Во зградата на Пентагон се наоѓа и командата на копнените, морските и воздушните воени сили на САД, како и кабинетот на државниот секретар за одбрана. Всушност, зградата е поставена со цел на едно место да се собере целото воено управување на САД. Изградбата на Пентагон почнала во 1941 година и траела 16 месеци. Кога бил изграден, тој бил најшироката административна зграда во светот. Пентагон зазема простор од 14 хектари, вклучително со внатрешниот двор, кој зафаќа површина од 2 хектари. Пентагон е работно место на околу 23.000 луѓе. Пентагон се состои од пет петкатни петоаголни корпуси. Поставени како страни на еден во друг влезени петоаголници, помеѓу себе поврзани со коридори.

## Интересни факти
* Пентагон располага со сопствена радио-телевизиска станица и плато за хеликоптери. 
* Пентагон ја има една од најголемите телефонски централи во светот, која обезбедува сигурен проток на околу 200.000 разговори дневно. 
* Автомобилскиот паркинг околу зградата собира околу 10.000 превозни средства и зазема површина од 27 хектари.
* Тука работи и најголемиот комплекс за приготвување храна во светот, кој дневно реализира околу 15.000 оброци.

## Наводи


Категорија:Архитектурата во 1943 година
Категорија:Архитектурата во 1943 година
Камилио Голџи

**Камилио Голџи** ( - 21 јануари 1926) — италијански лекар, патолог, научник, и добитник на Нобелова награда.

[ОСНОВНОПОДРЕДУВАЊЕ:Голџи, Камилио}}

[Категорија:Носители на прускиот Орден за заслуги (граѓански)
Категорија:Дописни членови на Петербуршката академија на науките
Категорија:Добитници на Нобеловата награда за физиологија или медицина
Категорија:Италијански нобеловци
Категорија:Членови на Кралската холандска академија на уметностите и науките
Категорија:Дописни членови на Академијата на науките на Советскиот Сојуз
Категорија:Членови на Кралската шведска академија на науките
Категорија:Членови на Пруската академија на науките
Категорија:Членови на Кралското научно друштво во Упсала
Категорија:Членови на Гетингенската академија на науките
Категорија:Дописни членови на Руската академија на науките
Категорија:Членови на Торинската академија на науките
Категорија:Родени во 1843 година
Крајни точки на Британските Острови

Ова е список на **крајните точки на [[Британски Острови|Британските Острови]]** - местата што се наоѓаат најсеверно, најјужно, најзападно и најисточно во таа географска област.

thumb|Плакат што ја означува најисточната точка на Британските Острови

*Најсеверна точка &mdash; Аут Стек, Шетландски Острови
*Најсеверно населено место &mdash; Ско, Анст, Шетландски Острови

*Најјужна точка &mdash; Минкиски Гребен, Џерси, Каналски Острови
*Најјужно населено место &mdash; Сент Клемент, Џерси

*Најзападна точка &mdash; остров Тјартахт, грофовија Кери, Ирска
*Најзападно населено место &mdash; Данквин, грофовија Кери, Ирска

*Најисточна точка &mdash; Лоуестофт Нес, Сафолк, Англија
*Најисточно населено место &mdash; Лоуестофт, Сафолк, Англија

## Поврзано
* Крајни точки на Ирска
* Крајни точки на Обединетото Кралство

Категорија:Британски Острови
Британски Острови
Државен историски музеј (Москва)

**Државниот историски музеј** (руски: *Государственный Исторический музей*) е музеј кој се наоѓа на Црвениот плоштад во Москва, Русија. Овој музеј содржи реликви од најстаро време од руската историја, па до денес. Музејот до 1917 година се викал **Царски руски историски музеј**, а до 1881 година *Музеј на Негово царско Величество*.

Музејот бил отворен по налог на рускиот император Александар II Руски на 21 февруари 1872 година. Како главен архитект бил избран Владимир Осипович Шервуд. Денешната зграда започнала била изградена во периодот од 1875 до 1881 година. Првите официјлна изложба се случила по две години, за време на посетата од царот и неговата сопруга. Во 1894 година Александар III Руски станал почесен претседател на музејот и наредната година, 1895 година, музејот бил преименуван во "*Царски руски историски музеј Цар Александар III*. Внатрешноста на музејот била уредена од страна на врвни руски уметници, како Виктор Васнецов,  Хенрих Семирадски и Иван Ајвазовски.

## Наводи

Категорија:Архитектура од 19 век
Категорија:Музеи во Москва
Категорија:Национални музеи
Категорија:Историски музеи во Русија
Категорија:Московски државен универзитет
Категорија:Црвен плоштад
Централизам

**Централизмот** е  идеологија и систем за организирано дејствувањето на Македонската револуционерна организација, оваа идеологија го подразбирала и идно уредување на проектираната независна македонска држава. Негова антитеза е Врховизмот.

## Специфичности
### Републиканизам

*Централизмот* како идеологија бил официјализиран со  Уставот од 1896 година и применет во практичното револуционерно дејствување на МРО, при организирањето на Крушевската република (1903) и во Уставот и уставното уредување на современата македонската држава.

### Демократски начела
*Централизмот* на МРО бил заснован врз демократски начела. Во МРО можеле да членуваат и членувале Македонци, Власи, Евреи, Ерменци, Турци и др. жители на Македонија, кои ја прифаќале усвоената цел: одбрана на територијалната целост на Македонија, ослободување и создавање македонска држава, која ќе обезбедува демократски права и слободи, рамноправност на сите без разлика на националната и верската припадност, под девизата: Македонија на Македонците. 

Прашањето за централизмот особено било актуелно во македонските средини непосредно пред Втората светска војна  

## Извори
 

Категорија:Македонска револуционерна организација
Категорија:Историја на Македонија
Цончевисти

**Цончевистите** биле приврзаници на Иван Цончев од ВМК, личности што ги обединувале заедничките симпатии кон неговата личност и дејност .

## Идеологија

*Цончевистите* се тесно поврзани со Врховизмот, тие сметале дека Македонија и Одринско ќе бидат ослободени не со општо востание, туку со помош од страна на Бугарија и нејзината војска.

[мини|лево|150п|[Иван Цончев]]

Револуционерен лист во јуни 1905 година истакнува:

:види: Врховизам

## Извори


Категорија:Врховен македонско-одрински комитет
Парамециум

**Парамециум**, попознат како чевличе, го добил овој назив, заради неговиот облик, како чевла. Обвиткан е со таканаречени иглички, или трепки, со чија помош, тој се движи  со сите одеднаш во еден правец. Парамециумот живее најчесто во барите каде што има распаднати листови, и живее и во некои други одредени слатки води. Се храни со разни бактерии, и ситни честички, храната влегува во неговото клеточно грло, па потоа во хранливата вакуола, која ја вари храната. Парамециумот храната ја испушта преку целата негова површина, а истото се случува и со сите други непотребни материи.

Кога барата ќе се пресуши, парамециумот се обвиткува во циста,да избегнува смрт,а кога ќе се наполни барата повторно,тој повторно се движи низ водата. Се размножува по проста делба - митоза.

## Опис
Ова праживотно го добило своето име по неговиот изглед на чевличе. Најчесто се среќава во барските застоени води во кои се распаѓаат листови на растенија, но и во други слатки води. Парамециумот е едно од најголемите едноклеточни животни. Може да достигне големина и до половина милиметар. По површината на клеточната мембрана има трепки со чијашто помош плива во водената средина. При движењњето тој весла, во еден правец, со сите трепки одеднаш. На тој начин освен што се движи тој си донесува и храна до поголеми трепки кои ги има на вдлабнатиот дел од телото. Парамециумот се храни со ситни бактерии и честички од изумрени распаднати растенија. Хранливите честички ги прима преку таканаречена клеточна уста и преку клеточно грло се носат во цитоплазмата. Во цитоплазмата овие честички се обвиткуваат и се создава меурче – хранлива вакуола во која се вари храната. Во цитоплазмата на парамециумот може да се создадат онолку хранливи вакуоли колку што ќе навлезат хранливи честички. Сварените хранливи материи се впиваат во цитоплазмата, а непотребните материи се исфрлаат преку отвор кој се создава на клеточната мембрана. Парамециумот диши преку целата површина. Непотребните материи кои се создаваат при дишењето се исфрлаат или преку целата површина или преку две контрактилни вакуоли. Тие имаат ѕвездовиден изглед, постојано се грчат и олабавуваат и на тој начин преку нејзините каналчиња, чистата вода навлегува во внатрешноста на цитоплазмата, а се исфрла нечистата вода . Во цитоплазмата на парамециумот има две јадра, големо и мало. Парамециумот се размножува бесполово со проста дселба. Ако настапат неповолни услови, кога барите почнуваат да пресушуваат, парамециумот се обвиткува со една поцврста мембрана и преминува во циста. На тој начин ги надминува неповолните услови. Кога барата ќе се наполни со вода од цистат повторно се развива парамециум.

Категорија:Праживотни
Брејдс

**Брејдс** () или *Брејдс Естејт* (**) — село и де факто главен град на Монтсерат од 1998&nbsp;г. Населението на самото место брои 391 жител и се наоѓа во близина на заливот Литл и Каровиот Залив во северозападниот крај на Монтсерат. Официјалниот главен град Плимут е напуштен во 1997 г. со катастрофалниот избув на вулканот Суфриер која го затрупала местото со нанос. По овој настан, административниот центар е преселен во Брејдс, каде што се изградени привремени управни објекти. Постојат неколку предлози за името на новиот главен град, кој е во тек на изградба во подрачјето на заливот Литл. Некои од нив се Порт Дајана, во чест на принцезата Дијана  и Сент Патрикс, во чест на 17-мартовското востание, но и за да се привлечат американски туристи од ирско потекло.

## Нов главен град
Населбата Литл Беј во северозападниот дел на островот е во фаза на изградба како нов главен град на Монтсерат.

## Наводи

## Надворешни врски

Категорија:Населени места на Монтсерат
Категорија:Главни градови во Северна Америка
Категорија:Главни градови во Карибите
Категорија:Британски главни градови
Црква „Св. Климент Охридски“ - Велгошти

**Свети Климент Охридски** (позната и како **Свети Пантелејмон**) — главна селска црква во охридското село Велгошти.

Црквата претставува главна парохиска црква на Велгошката парохија.

## Местоположба

Црквата е сместена во стариот дел на селото, а околу нејзе се наоѓаат и селските гробишта, кои и денес се користат од селото.

## Историја

Црквата била изградена во 1872 година.

Црквата е реосветена на 6 декември 2015 година по повод 180 години од изградбата на храмот и 100 години од реосветувањето на истиот.

## Архитектура

Црквата претставува тробродна базилика. Има полукружна апсида. Внатрешниот дел на покривот е сводест.

### Фрескоживопис

Црквата била делумно фрескоживописана во 1944 година од страна на зографот Коста Иванов од Тресонче, а останатите делови биле довршени во 1982 година од страна на уметникот Марјан Ристески од самото село Велгошти.

Во црквата е забележано следново:

### Иконостас

Целиот иконостас е споменик на културата.

## Галерија


Податотека:Гробишта во Велгошти.jpg|Селските гробишта
Податотека:Црква „Св. Климент Охридски“ - Велгошти 2.jpg|Камбанаријата
Податотека:Црква „Св. Климент Охридски“ - Велгошти 3.jpg|Влезот
Податотека:Црква „Св. Климент Охридски“ - Велгошти.jpg|Апсидата


## Поврзано
* Велгошти
* Дебарско-кичевска епархија
* Охридско архијерејско намесништво
* Велгошка парохија

## Наводи

## Надворешни врски

Категорија:Велгошти
Велгошти
Отакринг

**Отакринг** (на германски: *Ottakring*) е шеснаесеттиот округ на главниот град на Република Австрија, Виена.
## Поврзано

*Виена
*Окрузи на Виена

Категорија:Окрузи во Виена
Брунелески (појаснување)

**Брунелески:** е презимето на раноренесансниот италијански архитект Филипо Брунелески. Во негова чест, презимето ја има следнава употреба:

* 6055 Брунелески - астероид од главниот астероиден појас.
6055 Брунелески

**6055 Брунелески** (*6055 Brunelleschi*, 2158 T-3) е астероид од главниот астероиден појас, откриен на 16 октомври 1977 од страна на астрономите Корнелис Јоханес ван Хаутен, Ингрид ван Хаутен-Груневелд и Том Герелс во Паломарската опсерваторија, во Калифорнија, САД.

## Надворешни врски
*6055 Брунелески - База на мали небесни тела JPL 

## Наводи

Категорија:Главен астероиден појас
Категорија:Астрономски тела откриени во 1977 година
Категорија:Астероиди наречени по личности
Категорија:Неправилни месечини
Бохајско Море

мини|десно|250п|Карта на Бохајското Море и околината
**Бохајското Море** (кин. 渤海, пинјин: Bó Hǎi), наречено и **Бохајски Залив** е највнатрешната заливска област на Жолтото Море, околу крајбрежјето на североисточна Кина. Зафаќа површина од околу 78.000 км2 и претставува една од најпрометните водни површини во светот поради релативната близина до Пекинг.
 
мини|десно|250п|Местоположбата на Бохајското Море

## Историја
Сè до почетокот на XX век, заливот се нарекувал **Чили** (直隸, *Zhílì*) или **Печили** 北直隸, Běizhílì). Ова се имиња на некогашните покраини во областа.

## Географија
Бохајското Море се граничи со полуостровите Љаодунг и Шандунг. Во последно време ова е еден од најпрометните морски патишта во светот. Бохајското Море има три помали залива: Лајџоу (јужно), Љаодуншкиот Залив (северно) и истоимениот Бохајски Залив (западно).

## Поврзано
* Бохај
*Бохајски Залив

## Надворешни врски

* Извештаи на УНЕП - Утврдување на области: Бохајско Море  


Категорија:Жолто Море
Категорија:Мориња во Азија
Категорија:Заливи во Кина
Категорија:Заливи во Тихиот Океан
Македонска знаковна азбука

**Македонската знаковна азбука** е азбука со која се служи македонскиот знаковен јазик. Азбуката се состои од 31 знак што е еднакво на 31 глас во македонскиот јазик. Секоја буква има посебен знак и со нив се изразуваат основните елементи на знаковниот јазик. Карактеристично за знаковната збука е тоа што таа има два вида, односно знаковна азбука со една рака и знаковна азбука со две раце.

## Азбука

### Азбука со една рака
Знаците за буквите претставени со една рака се:

### Азбука со две раце
Знаците за буквите претставени со две раце се:

## Наводи

## Поврзано
* Македонски знаковен јазик
* Македонски јазик
* Македонска азбука
* Национален сојуз на глуви и наглуви на Македонија

## Надворешни врски
*Македонската знаковна азбука на страницата на НСГНМ.
*Македонски знаковен јазик на страницата на НСГНМ.

Категорија:Македонски писма
Категорија:Македонски знаковен јазик
Мајки (филм)

**„''Мајки''“** — македонски филм од 2010 година во режија и сценарио на Милчо Манчевски. „*Мајки*“ бил македонскиот кандидат за номинација за „Оскар“ на 83. доделување на Наградите на Академијата.

## Содржина
Филмот е триптих, во чиј состав влегуваат три различни и една од друга сосема независни приказни.
Првата приказна се одвива во Скопје, а во фокусот се две деветгодишни девојчиња, кои решаваат да пријават манијак во полиција, иако воопшто не го виделе. Поради нивната лага, полицијата приведува еден невин човек.

Втората приказна се одвива во Мариово: новинарска екипа, составена од новинар, камерманка и снимач на звук, снима документарен филм за животот  во напуштените села во Македонија. Така, тие се среќаваат со единствените жители на едно напуштено село - брат (го игра Билал) и сестра (ја игра Радмановиќ) на околу 80-90 години, кои се скарани од нивната младост и кои не попуштаат да се помират и покрај тоа што се целосно осамени и во селото и во животот. Дури кога братот умира, старата и немоќна сестра, со помош на камерманката (ја игра Стојановска), се обидува да му ископа гроб во тврдата земја.

Третата приказна е фактографска и овој дел од филмот е со документарен карактер. Станува збор за приказна за познатиот македонски сериски убиец - новинарот Владо Танески од Кичево, кој бил осуден за силување и убиство на пензионирани чистачки. Притоа, се прикажуваат искажувањата на блиските роднини и пријатели на жртвите, но и на сопругата на Танески.

Филмот „Мајки“ бил сниман на повеќе локации низ Македонија: Скопје, Мариово, Кичево, Тетово и Гостивар. Монтажата на филмот се вршела во неколку постпродукциски студија во Париз, Лондон и Минхен. Филмот започнал да се прикажува во 2010 година.

## Улоги

## Наводи

## Надворешни врски
* Официјално мрежно место на „Мајки“ 
* 
* Mothers IMBD reviews 
* Script
* Frankfurter Rundschau (In German)
* Cleveland.com
* Cine Clandestino (In Italian)
* [Article in IndieWire Meredith Brody (2010)]
* ["On Milcho Manchevski's Mothers" - Article in Script Andrew Horton (2011)]
* ["Mothers" - Article in Eye Weekly Chris Bilton (2010)]
* "Compelling 'Mothers' Mixes Truth And Fiction"- Article in Arab Times (2011)

Категорија:Македонски филмови од 2010-тите
Категорија:Филмови на Милчо Манчевски
Категорија:Македонски филмови понудени за номинација за Оскар за најдобар странски филм
Категорија:Македонски дела од 2010 година
Категорија:Појавено во 2010 година во Македонија
Категорија:Филмови снимени во Скопје
Категорија:Филмови снимени во Кичево
Категорија:Филмови снимени во Тетово
Категорија:Филмови снимени во Гостивар
Категорија:Филмови снимени во Мариово
Категорија:Филмови чие дејствие се одвива во Скопје
Категорија:Филмови чие дејствие се одвива во Мариово
Еро Саринен

**Еро Саринен** (фински: *Eero Saarinen*, ) (20 август 1910, Кирконуми, Финска – 1 септември 1961, Ен Арбор, Мичиген, САД) бил  американски архитект и индустриски дизајнер со финско потекло, познат по прилагодувањето на неговиот стил во зависност од барањата на проектот: едноставни, коренити, сводни структурални облини или рационализам налик на машина.

Саринен е значаен архитект на 20 век и претставник на органската архитектура. Најпрво се ориентирал кон строгите кубистички облици. Дури со текот на времето започнува да применува поекспресивни облици. Познат е по своите елегантни слободно носечки кровни конструкции.

Освен згради, Саринен развивал и мебел. Значајно дело е неговата "лале столица" (*Tulip Chair*), со широко, кружно подножје.

## Галерија


Image:Gateway Arch complete.jpg|Gateway Arch (Порта-свод) во Сент Луис, Мисури
Image:St_Louis_Gateway_Arch_1916.jpg|Gateway Arch (Порта-свод, предна страна) во Сент Луис, Мисури
Image:Dulles Airport Terminal.jpg|Вашингтонскиот аеродром Дулс, Дулс, Вирџинија
Image:Jfkairport.jpg|TWA терминал, Меѓународен аеродром ЏФК, Лонг Ајленд, Њујорк
Image:NorthChristianChurch.jpg|Северна христијанска црква, Колумбус, Индијана
Image:NoyesHouse.jpg|Куќа Ема Хартман Нојс, кампус на Васар колеџот, Пафкипси, Њујорк 
Image:Tulip chair.jpg|"Лале столица"


## Наводи

Категорија:Архитекти
Категорија:Родени во 1910 година
Категорија:Починати во 1961 година
Разрикани четириесетки

мини|десно|250п|„Едренички пат“ — воден пат по кој оделе бродовите од Англија до Австралија/Нов Зеланд
**Разриканите четириесетки** или **Бурни четириесетки** (англиски: *Roaring Forties*) — морнарски назив за појасот помеѓу 40° ЈГШ и 50° ЈГШ, наречен по силните западни ветрови што предоминираат во него. Бидејќи во овој појас има значително помалку копени маси, ветриштата се мошне силни на јужната полутопка, особено во јужниот дел на Индискиот Океан, т.е. Јужниот Океан. Ветровите се најсилни на 50° ЈГШ.

Разриканите четириесетки играле важна улога во т.н. „едренички пат“. За нивен прв откривач се смета холандскиот морепловец Хендерик Браувер, кој ги користел како брз начин на стигнување до Батавија (Холандска источноиндиска компанија).

## Поврзано
* Коњски географски ширини
* Бесни педесетки
* Врескачки шеесетки

Категорија:Ветрови
Категорија:Напоредници
40. јужен напоредник

**40. јужен напоредник** (**40° ЈГШ**) — напоредник кој лежи 40 степени јужно од екваторот. Минува низ Атлантскиот и Индискиот Океан, Австралазија, Тихиот Океан и Јужна Америка.

Почнувајќи од нултиот меридијан, па кон исток, напоредникот 40° ЈГШ минува низ:

:

## Поврзано
*39. јужен напоредник
*41. јужен напоредник

Категорија:Напоредници
50. јужен напоредник

**50. јужен напоредник** (**50° ЈГШ**) — напоредник кој се наоѓа 50 степени јужно од Екваторот. Минува низ Атлантскиот и Индискиот и Тихиот Океан, како и низ Јужна Америка.

Започнувајќи од нултиот меридијан, па кон исток, 50° ЈГШ минува низ:

:

## Поврзано
*49. јужен напоредник
*51. јужен напоредник

Категорија:Напоредници
Светски ден на штедењето

мини|140п|Порцеланско касе-прасе
**Светскиот ден на штедењето** е воведен на 31 октомври 1924 г. во текот на Првиот меѓународен конгрес на штедилниците (Светско друштво на штедилници) во Милано, Италија. На последниот ден од конгресот, проф. Равица го прогласил тој ден за меѓународен ден на штедењето.

Идејата наишла на одобрение од 29 земји кои сакале да ја потсетат светската јавност на штедење, и важноста на штедењето за економијата и поединецот. Празникот се одбележува 31 октомври, освен во земјите кајшто тој ден е државен празник. На тој ден банките се отворени, за граѓаните да можат да внесат средства на својата штедна сметка.

Покрај горенаведеното, во Македонија Синдикатот на финансиските организации доделува награди и пофалници за најдобрите работници од оваа дејност.

## Занимливости
* Денес многумина во западните земји забораваат на овој празник, бидејќи истиот ден се слави и Ноќта на вештерките.
* Во Германија празникот се одбележува на последниот работен ден пред 31 октомври, бидејќи во некои покраини тој ден се слави како (Ден на реформацијата).

## Наводи

Категорија:Празници во октомври
Ш
100. источен меридијан

**100. источен меридијан** (**100° ИГД**) — меридијан кој се протега од Северниот Пол, низ Северноледениот Океан, Азија, Индискиот Океан, Јужниот Океан, Антарктикот, сè до Јужниот Пол.

100. источен меридијан образува голема кружница заедно со 80. западен меридијан.

Започнувајќи од Северниот Пол, па сè до јужниот, 100. источен меридијан минува низ:

:

## Поврзано
*99. источен меридијан
*101. источен меридијан

Категорија:Меридијани
VIII Конгрес - с. Тросково

**VIII Конгрес - с. Тросково** — конгрес на македонската револуционерна организација - ВМРО (Автономистичка), овој конгрес бил трет по ред на оваа организација меѓутоа бидејќи ВМРО (Автономистичка) се декларирала како наследник на Македонската револуционерна организација, затоа во историската науката се нарекува *VIII Конгрес*.

## Заседание

Конгресот на ВМРО се одржал од 11 до 15 април 1932 година во с. Тросково, Горноџумајско.

За членови на новиот Централен комитет на ВМРО биле избрани: Иван Михајлов, Владимир Куртев и Георги Настев. За резервни членови се избираат: К. Дрангов, М. Монев и Ј. Чкатров.

На него е ислушан и одобрен рефератот за периодот од 1928 до 1932 г. Освен тоа хрватското и албанското националноослободително движење со ВМРО склучиле спогодба за заеднички дејствија против големосрбската освојувачка и асимилаторска политика.

На Конгресот со жалење е констатирано дека без резултат останале сите петиции испратени до Општеството на народите и до владите на големите сили испратени од страна на македонските легални организации, од протераното македонско свештенство и од специјалните делегати на поробеното македонско население.

Од конгресот се отфрлени балканските конференции, чијашто цел беше да го зацврсти дотогашното статускво на Балканскиот Полуостров. Обединувањето на балканските народи се смета за пожелно и полезно, но конгресот како услов за балканска федерација ја посочува независноста и целокупноста на Македонија.

И тој конгрес го задолжува Централниот комитет на ВМРО да продолжи докрај со пронаоѓањето на оние кои имаат вина за убиството на Тодор Александров .

## Извори


Категорија:Конгреси на ВМРО (Автономистичка)